stanford-oval/wikipedia huggingface dataset:
מחלת קרוהן
התזונה בחולי קרוהן > תזונה בזמן מחלה פעילה

הזנה אנטרלית מלאה  (Exclusive Enteral Nutrition - EEN) היא שיטת תזונה שבה כל הצריכה הקלורית והתזונתית מתקבלת מפורמולות רפואיות, ללא אכילת מזון מוצק דרך הפה או דרך זונדה. מומלצת כקו ראשון לטיפול בילדים עם מחלת קרוהן, בהתאם להנחיות האירופאיות. למבוגרים מומלצת במקרים של תת תזונה או כהכנה לניתוח. במחקר רטרוספקטיבי נמצא שדיאטה זאת הובילה לתוצאות תזונתיות וכירורגיות טובות יותר בקרב חולי קרוהן, בהשוואה להזנת תוך ורידית.
הזנה תוך ורידית-מומלצת רק כאשר תזונה אנטרלית (דרך הפה או זונדה) אינה אפשרית או נכשלה. לפני ואחרי ניתוח, במיוחד בחולים עם תת-תזונה חמורה או כאשר לא ניתן לשוב לתזונה דרך הפה. קיימת תזונה נוספת PEN - Partial Enteral Nutrition שהיא שילוב בין מזון רגיל למזון מתוך פורמולות רפואיות.
דיאטת (Crohn’s Disease Treatment-with-Eating Diet) CD-TREAT - דיאטה שנועדה לחקות את השפעת EEN תוך שימוש במזון רגיל במקום פורמולות רפואיות. הימנעות מגלוטן, לקטוז ואלכוהול. החלפת מלטודקסטרין (פחמימה מלאכותית ב-EEN) בעמילן עמיד ודל-סיבים. הפחתת פחמימות מורכבות לטובת תכולת חלבון גבוהה יותר, תוספת מולטיוטמינים (Multivitamin).
דיאטת CDED (Crohn’s Disease Exclusion Diet) נחשבת לקלה ליישום, עם היענות גבוהה ויעילות ארוכת טווח. מומלץ לילדים ולמבוגרים עם קרוהן להתחיל בה בשלב מוקדם, במיוחד כאשר יש צורך בהשגת הפוגה מהירה או במקרה של כישלון הטיפול הביולוגי. עם זאת, הדיאטה מתאימה רק בהיעדר התוויות נגד, כגון הפרעות תפקודיות חמורות במעי או חסימה במערכת העיכול. הדיאטה מבוססת על שילוב בין פורמולה נוזלית לבין רשימה של מזונות מוגבלים, בשלב 1 (6 שבועות) מחצית מהתזונה מבוססת על 50% פורמולה בשילוב של מזונות מוגדרים, שלב 2 (7-12 שבועות) על 25% פורמולה בשילוב מגוון רחב של מזונות והחל משבוע 13 מאפשרת לצרוך את כלל המזונות תוך הימנעות ממזונות בעלי פוטנציאל מזיק.
דיאטת פוד מאפ (FODMAP) היא שיטת של הורדת מזונות להפחתת תסמיני עיכול, הכוללת הוצאת פחמימות קצרות שרשרת שעלולות לגרום לכאבי בטן ואי נוחות. הדיאטה מתמקדת בצמצום מזונות עשירים בפרוקטוז, לקטוז, סורביטול ועוד, הנוטים להתסס במעי ולגרום לנפיחות ושלשולים. התזונה נפוצה בקרב חולי קרוהן, ומחקרים מצביעים על כך שהיא עשויה להפחית כאבי בטן, שלשולים ונפיחות.
התזונה בחולי קרוהן > תזונה בזמן הפוגת המחלה

תזונה ים תיכונית -תזונה הים-תיכונית , העשירה בפירות, ירקות, דגנים מלאים, קטניות, אגוזים ושמן זית, ובעלת צריכה מתונה של מזון מעובד ומקור מהחי, הראתה השפעות חיוביות אפשריות במחלות מעי דלקתיות בנוסף להשפעתה על מחלות מעי דלקתיות, התזונה הים-תיכונית נמצאה כמשפיעה על ירידה בתחלואה ממחלות לב וכלי דם, להפחתת היארעות ותמותה מסרטן, ולשיעור נמוך יותר של פרקינסון ואלצהיימר.
תזונה צמחונית למחצה- נמצאה כקשורה לשכיחות נמוכה יותר ו/או להתקדמות איטית יותר של מחלות מעי דלקתיות.
תוספת רכיבי תזונה- חסרים תזונתיים שכיחים שכדאי לבדוק מתן תוספת: ויטמין B12, חומצה פולית, סידן, ויטמין D, אבץ, ברזל.
התזונה בחולי קרוהן > השפעת רכיבים תזונתיים על מחלת קרוהן

מזון מעובד- נמצא קשר בין צריכה גבוהה יותר של מזון מעובד (Ultra-processed food) לבין שכיחות גבוהה יותר של תחלואה במחלת קרוהן.
בשר מעובד- צריכה תכופה של בשר מעובד (Processed meat) נמצאה קשורה לעלייה בסיכון לתמותה בקרב חולי מחלות מעי דלקתיות, בעוד שלא נמצא קשר דומה עם סוגי בשר אחרים. במחקר שפורסם ב2024 נמצא שתזונה עשירה בסיבים תזונתיים ודלת שומן שפרה את הסימפטומים של חולי קרוהן.
סיבים תזונתיים- מחקרים מצביעים על היתרונות של סיבים תזונתיים עבור חולים במחלות מעי דלקתיות , אך עדיין לא נקבע באופן חד משמעי איזה סוגי סיבים ובאיזה כמות יספקו את מירב התועלת ויהיו נסבלים על ידי החולים.
מוצרי חלב- מוצרי חלב הם בין הרכיבים התזונתיים השנויים ביותר במחלוקת בנוגע להשפעתם על מחלות מעי דלקתיות, במאמר סקירה שפורסם בשנת 2024 לא נמצאו עדויות חד-משמעיות לכך שמוצרי חלב משפיעים על ההיארעות (הסיכוי לחלות) או על מהלך המחלה.
שומנים וסוכרים- עלייה בצריכת שומנים וסוכרים במדינות מערביות במאה ה-20 מקבילה לעלייה בתחלואה בקרוהן.
חומצות שומן- במאמר סקירה מקיף לא נמצאה השפעה חד משמעית לחומצות שומן אומגה-3 ושל אומגה-6 במניעה וטיפול של קרוהן.
טיפול ניתוחי > השתלת צואה

השתלת צואה FMT (Faecal microbiota transplantation) הוא טיפול שבו מעבירים מיקרוביוטה (חיידקי מעיים) מתורם בריא למערכת העיכול של מטופל במטרה לאזן מחדש את אוכלוסיית החיידקים ולשפר את תפקוד המעי. ניתוח מחקר סקירה שבדק את השפעת הטיפול, מצא ש62% השיגו הפוגה קלינית.
היבטים פסיכולוגיים במחלת קרוהן

מחקרים מראים שכיחות גבוהה יותר של אבחנות פסיכיאטריות בקרב חולי קרוהן, אך הקשר בין לחץ נפשי לחומרת המחלה או מהלכה הקליני אינו חד-משמעי, וישנם מחקרים עם תוצאות סותרות.
הריון אצל חולות במחלות מעי דלקתיות

לחולות במחלה "שקטה" של קרוהן או קוליטיס כיבית שיעורי פוריות נורמליים. עם זאת, התלקחויות במחלת קרוהן עלולות להביא להתהוות צלקות על החצוצרה, וכן מחלות פריאנאליות שונות היכולות להתבטא בכאב בעת קיום יחסי מין. אצל נשים החולות בקוליטיס כיבית ושעברו ניתוח להסרת המעי הגס עם יצירת פאוץ', נמצאו שיעורי פריון נמוכים יותר, ככל הנראה לאור צלקת או חסימה של החצוצרות בגלל תהליך אגני דלקתי.
טרם הכניסה להריון, יש להיות ברמיסיה (הפוגה מן המחלה) לפחות חצי שנה, היות שיש עליה בשכיחות של הפלות, לידות מת ופגמים התפתחותיים עובריים כאשר יש התפרצות של המחלה במהלך ההריון. אצל חולות קרוהן עם מחלה פריאנאלית, יש המלצה לניתוח קיסרי כדי להקטין את הסיכוי להתהוות של פיסטולה או אבצס כתוצאה מלידה ווגינלית רגילה.
במהלך ההריון וההנקה ניתן להשתמש בתרופות כגון Sulfasalazine, mesalamine ו-balsalazide (בישראל: סאלאזופירין, פנטסה, רפאסל, אסאקול) אולם יש ליטול תוספת של חומצה פולית במקרה שנוטלים סאלאזופירין (Sulfasalazine). גם בסטרואידים ניתן להשתמש במהלך ההריון אם יש מחלה בינונית עד חריפה. אנטיביוטיקה לשימוש במהלך ההריון היא אמפיצילין וצפלוספורין, לתקופות מוגבלות, כאשר ניתן לקחת מטרונידזול רק החל מהטרימסטר השני. אין לקחת ציפרופלוקסצין בהריון. אימוראן ו-6-MP ניתנות בהריון ומקושרים לסיכון מינימלי אם בכלל, אולם הניסיון שבמתן תרופות אלו עודנו מוגבל, ומקובל לקחתן כשיש החרפה של המחלה ואין מנוס מלקחתן. תרופות ביולוגיות (אינפליקסימאב, אדאלימומאב) מאושרות לשימוש במהלך ההריון ולא הראו עליה בהפלות או בסיבוכים אחרים אולם יש להשתמש בהן רק במקרה שהשימוש חיוני (מסווגות כ-Class B).
אלוהי התינוקות

| --- | --- |

 בימוי:  Hannah Olson 
 מוזיקה:  Will Epstein
 מדינה:  ארצות הברית 
 חברה מפיצה:  HBO Max 
 שיטת הפצה:  וידאו על פי דרישה 
 סוגה:  סרט תיעודי 
 דף הסרט ב־IMDb
 
Baby God הוא סרט תיעודי אמריקאי משנת 2020, בבימוי והפקה של האנה אולסון, העוקב אחר קווינסי פורטייר, רופא שהשתמש במשך עשורים בזרע משלו בטיפולי הפריה מלאכותית.
הופעת הבכורה העולמית שלו הייתה בפסטיבל Nantucket ב־23 ביוני 2020, ושוחררה ב-2 בדצמבר 2020 על ידי HBO.
עלילה

במשך יותר מ-30 שנים, השתמש ד"ר קווינסי פורטייר בחשאי בזרע משלו לטיפולי הפריה מלאכותית במרפאת הפוריות שלו, ללא ידיעתן או הסכמתן. עשרות שנים מאוחר יותר, ילדיו הביולוגיים מגלים שפורטיאר הוא אביהם ומחפשים תשובות.
הפקה

אולסון גילתה את הסיפור לאחר ששמעה על רופא שמשתמש בזרע משלו להזרעת מטופלות הפריה מלאכותית, והציגה אותו להיידי יואינג ולרייצ'ל גריידי שהסכימו להפיק את הסרט, והביאו אותו למחלקת סרטי התעודה בתאגיד השידור HBO. אולסון הרגישה שהסיפור רלוונטי בהקשר לתנועת Me Too והרגישה "שהגיע הזמן לשנות את שירותי הפוריות מתעשייה לשירות בריאות ציבורי"
הקרנות

הסרט אמור היה לצאת לבכורה עולמית בכנס South by Southwest במרץ 2020, אולם הפסטיבל בוטל עקב מגפת COVID-19. הסרט הוקרן בבכורה עולמית בפסטיבל ננטאקט ב־23 ביוני 2020. הוא הוקרן גם ב-DOC NYC ב־11 בנובמבר 2020. הוא שוחרר ב-2 בדצמבר 2020.
קבלה

Baby God מחזיקה בציון האישור של 78% באתר צובר הביקורות Rotten Tomatoes, בהתבסס על 9 ביקורות, עם ממוצע משוקלל של 7.00 / 10.
הערות שוליים

↑  Corrall, Cody (2 בדצמבר 2020). "Hannah Olson Discusses Family, History, Consent, and Her Directorial Debut "Baby God"". Women and Hollywood. נבדק ב-3 בדצמבר 2020. {{cite web}}:  (עזרה)
↑  Hay, Carla (2 בדצמבר 2020). "Hannah Olson Discusses Family, History, Consent, and Her Directorial Debut "Baby God"". Shondaland.com. נבדק ב-3 בדצמבר 2020. {{cite web}}:  (עזרה)
↑  "Baby God". South by Southwest. נבדק ב-3 בדצמבר 2020. {{cite web}}:  (עזרה)
↑  "City of Austin Cancels SXSW March Events". South by Southwest. 6 במרץ 2020. נבדק ב-3 בדצמבר 2020. {{cite web}}:  (עזרה)
↑  "Baby God". Nantucket Film Festival. נבדק ב-3 בדצמבר 2020. {{cite web}}:  (עזרה)
↑  Staff, LATF (8 ביוני 2020). "Here Is 2020 Nantucket Film Festival Film Lineup". Latfusa.com. נבדק ב-3 בדצמבר 2020. {{cite web}}:  (עזרה)
↑  "Baby God". DOC NYC. נבדק ב-3 בדצמבר 2020. {{cite web}}:  (עזרה)
↑  Wissot, Lauren (11 בנובמבר 2020). - festival/ "Five WTF Must-Sees at the 2020 DOC NYC Festival". Filmmaker. נבדק ב-3 בדצמבר 2020. {{cite web}}:  (עזרה); Check |url= value (עזרה)
↑  "HBO's "Baby God" Debuts December 2". The Futon Critic. 12 בנובמבר 2020. נבדק ב-3 בדצמבר 2020. {{cite web}}:  (עזרה)
↑  "Baby God (2020)". Rotten Tomatoes. נבדק ב-3 בדצמבר 2020. {{cite web}}:  (עזרה)
The Education of Shelby Knox

| --- | --- |

כרזת הסרט Shelby knox
 בימוי:  מריון ליפשוץ 
 מוזיקה:  Rick Baitz 
 מדינה:  ארצות הברית ארצות הברית
 חברה מפיצה:  נשים עושות סרטים 
 הקרנת בכורה:  2005 
 משך הקרנה:  76 דק' 
 שפת הסרט:  אנגלית 
 סוגה:  סרט תיעודי 
 מקום התרחשות:  טקסס 
 אתר רשמי
 דף הסרט ב־IMDb
 
The Education of Shelby Knox (בתרגום חופשי: חינוכה של שלבי נוקס) הוא סרט תיעודי אמריקאי משנת 2005, המספר על התבגרותה של הפעילה פמיניסטית שלבי נוקס, נערה שמצטרפת לקמפיין מקיף עלחינוך מיני בבתי ספר בלובוק, טקסס. הסרט היה בחירה רשמית של פסטיבל הסרטים סאנדנס לשנת 2005 ושודר ברשת PBS. הוא בוים והופק על ידי מריון ליפשוץ ורוז רוזנבלט.
תקציר

בלאבק יש את אחד השיעורים הגבוהים ביותר של היריון בגיל נעורים וכן של מחלות מין בארצות הברית, אשר ה"פתרון" הנבחר לבעיה בבתי הספר הוא חינוך קפדני להתנזרות ממין, ומטיף שמרן אשר דוחק בנוער להתחייב להתנזרות עד הנישואים.
שלבי נוקס היא נערה בפטיסטית דתייה שמצטרף לוועדת הנוער של לאבק, קבוצה של תלמידי תיכון המייצגים את קול הנוער במועצת העיר. כשבני הנוער מתעמתים עם משבר הבריאות המינית בלאבק ומשיקים קמפיין מקיף לחינוך מיני, נוקס משליכה את עצמה לתוך הקרב בלהט מיסיונרי, ונאבקת ליישר את אמונותיה הפוליטיות החדשות עם השקפתה הדתית-שמרנית. כאשר הקמפיין מתרחב לכלול מאבק ליצירת ברית בין התלמידים הגאים והסטרייטים, נוקס מוצאת את עצמה בעימות עם משפחתה ואיש הדת שלה.
פרסים

הסרט זכה במספר פרסים, ביניהם:
2005 – פסטיבל הסרטים (מצוינות בצילום קולנועי, בקטגוריה התיעודית)
2005 –  פסטיבל הסרטים SXSW (פרס הקהל)
2005 – פסטיבל הסרטים של עמק סונומה (פרס חבר השופטים)
2005 – פסטיבל הסרטים הגאה של מיאמי (פרס חבר השופטים, הסרט התיעודי הטוב ביותר)
2005 – פסטיבל הסרטים הדוקומנטריים Full Frame (פרס הקהל)
2005 – Council on Foundations (פרס הנרי המפטון למצוינות בקולנוע ומדיה דיגיטלית)
2005 – פסטיבל הסרטים Reel Pride של פרזנו (פרס הקהל, הסרט הטוב ביותר)
שלבי נוקס בתקשורת

האלבום של דיקסי צ'יקס משנת 2006 Taking the Long Way כולל רצועה שכותרת "Lubbock or Leave It", המבוסס על הסרט. כשהשיר יצא, חברת הלהקה אמילי רוביסון אמרה לעיתונות: "ראינו סרט תיעודי בשם The Education of Shelby Knox, אשר היה על נערה שנאבקת למען לימוד חינוך מיני בבתי הספר. בלאבק יש את אחד השיעורים הגבוהים ביותר של היריון בגיל הנעורים ושל מחלות מין, כך שזה באמת מראה מה קורה כאשר מסתירים את המידע הזה מאנשים." הסולנית נטלי מיינס, שהיא מלאבק, לאחר מכן הופיעה בתוכנית VH1 Storytellers וסיפרה כיצד שאבה מניסיונה האישי בכתיבת השיר.
שלבי מכנה את עצמה מהפכנית פמיניסטית. נכון ל-2011, היא עבדה עבור change.org בתור מנהל התוכנית Organizing Women’s Rights (התארגנות לזכויות נשים). בנוסף, שלבי הוא בוועדה המייעצת של SPARK, מועצת המנהיגות יוזמת נשים וילדות של ITVS. היא גם כותבת בבלוג The Ms. Education of Shelby Knox, בו היא מביעה דעות על נושאים עכשוויים חמים. שלבי נוקס גם פעילה בטוויטר.
בסרט התיעודי משנת 2013, How to Lose Your Virginity, מופיעים סצנות מהסרט לצד ראיונות עם שלבי נוקס.
הערות שוליים

↑  slot online, Kumpulan Situs Judi Slot Online Mudah Menang Bet Kecil 2021 (ב־), Shelby Knox's website
↑  Kolb, Leigh (9 באוגוסט 2013). "How to Lose Your Virginty or: How We Need to Rethink Sex". Bitch Flicks. {{cite web}}:  (עזרה)
אמנדה נוקס (סרט)

| --- | --- |

כרזת הסרט
 מבוסס על:  חייה של אמנדה נוקס (אנ') ורצח מרדית' קרצ'ר (אנ')
 בימוי:  רוד בלאקהורסט, בראיין מקגין 
 הופק בידי:  רוד בלאקהורסט   בראיין מקגין   מאט הייד   סטיבן רוברט מורס
 תסריט:  בראיין מקגין   מת'יו המצ'ק
 שחקנים ראשיים:  אמנדה נוקס לסטר הולט דונלד טראמפ אנדרסון קופר 
 צילום:  רוד בלאקהורסט 
 מדינה:  ארצות הברית ארצות הברית
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  10 בספטמבר 2016 (פסטיבל הסרטים הבינלאומי בטורונטו)   30 בספטמבר 2016 (נטפליקס)
 משך הקרנה:  92 דק' 
 שפת הסרט:  אנגלית, איטלקית
 סוגה:  דוקומנטרי, פשע אמיתי
 מקום התרחשות:  איטליה 
 דף הסרט ב־IMDb
 
אמנדה נוקס (באנגלית: Amanda Knox) הוא סרט דוקומנטרי אמריקאי של נטפליקס. הוא עלה לשירות ההזרמה של החברה ב-30 בספטמבר 2016.
עלילה

הסרט עוקב אחר סיפורה של אמנדה נוקס, שהורשעה פעמיים ולבסוף זוכתה מרצח מרדית' קרצ'ר (אנ').
בסרט מופיעים קטעי עדויות של אמנדה נוקס, של התובע ג'וליאנו מיגניני ושל מעורבים נוספים בפרשה.
הפקה

הסרט עלה לשירות ההזרמה של נטפליקס ב-30 בספטמבר 2016. הוא פורסם עוד קודם לכן בפסטיבל הסרטים הבינלאומי בטורונטו ב-10 בספטמבר 2016.
קבלה

הסרט היה מועמד לשני פרסי אמי: פרס אמי לסרט התיעודי הטוב ביותר ופרס אמי לתסריט התיעודי הטוב ביותר.
באתר Rotten Tomatoes דורג הסרט ב-84% נכון ליולי 2017, עם ממוצע של 7.2/10, בהתבסס על 43 ביקורות.
באתר Metacritic קיבל הסרט ציון של 78 מתוך 100, בהתבסס על 17 ביקורות.
הערות שוליים

↑  "Amanda Knox Netflix documentary gets mixed reviews". BBC News Online. 30 בספטמבר 2016. נבדק ב-17 ביולי 2017. {{cite news}}:  (עזרה)
↑  Ahmed, Tufayel (10 באוגוסט 2016). "Netflix Announces Premiere Dates for Amanda Knox Documentary and Three More". Newsweek. נבדק ב-17 ביולי 2017. {{cite news}}:  (עזרה)
↑  "Nominees/Winners | Television Academy". Academy of Television Arts & Sciences. אורכב מ-המקור ב-2017-07-17. נבדק ב-17 ביולי 2017. {{cite web}}:  (עזרה)
↑  "Nominees/Winners | Television Academy". Academy of Television Arts & Sciences. אורכב מ-המקור ב-2017-07-17. נבדק ב-17 ביולי 2017. {{cite web}}:  (עזרה)
↑  "Amanda Knox (2016)". Rotten Tomatoes. Fandango Media. נבדק ב-21 במרץ 2018. {{cite web}}:  (עזרה)
↑  "Amanda Knox Reviews". Metacritic. CBS Interactive. נבדק ב-21 במרץ 2018. {{cite web}}:  (עזרה)
Miss Americana

| --- | --- |

 בימוי:  לאנה וילסון 
 הופק בידי:  מורגן נביל, קייטרין רוג'רס, כריסטין אומאלי
 עריכה:  פול מרצ'נד  גרג אוטול  לי ראש  לינדזי אוץ  ג'ייסון זלדס
 שחקנים ראשיים:  טיילור סוויפט
 מוזיקה:  טיילור סוויפט, אלכס סאמרס
 צילום:  אמילי טופר
 מדינה:  ארצות הברית 
 חברת הפקה:  טרמולו הפקות
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  23 בינואר 2020
 משך הקרנה:  85 דקות
 שפת הסרט:  אנגלית 
 סוגה:  סרט תיעודי 
 אתר רשמי
 דף הסרט ב־IMDb
 
Miss Americana (ידוע גם כ-Taylor Swift: Miss Americana) הוא סרט דוקומנטרי אודות הזמרת טיילור סוויפט אשר בוים על ידי לנה וילסון ויצא בלעדית לשירות הסטרימינג נטפליקס ב-31 בינואר 2020. הסרט זכה לביקורות חיוביות, הרבה מבקרים שיבחו אותו על האינטימיות והפגיעות שלו. הסרט אף כונה כ"גולמי וחושפני רגשית" על ידי נטפליקס. במהלך הסרט רואים את סוויפט במהלך ההכנות לאלבומה השביעי Lover, מדברת על פוליטיקה בפעם הראשונה בקריירה שלה והחששות שלה בעקבות זה, על מחלת הסרטן של אימה וכו'. תוך כדי שבמקביל רואים צילומים של הופעות שלה וקטעים נוספים אשר צולמו בעבר לפני צילומי הסרט.
הסרט הוצג לראשונה בפסטיבל הסרטים "Sundance" כשבוע לפניי יציאתו וזכה לשבחים מצד הצופים בפסטיבל ובהמשך זכה לביקורות חיוביות גם מהמבקרים. בנוסף גם הפך לסרט התיעודי של נטפליקס על אמן שזכה לציון הגבוה ביותר באתר IMDb.
תוכן

הסרט עוקב אחרי סוויפט בקריירה שלה ובחייה האישיים במשך מספר שנים. הסרט מציג קטעי ראיונות, זיכרונות, צילומי אולפן, הקלטות ביתיות וסלולריות והופעות אשר כולם מציינים נקודות שונות לאורך חייה של הזמרת. במהלך הסרט סוויפט נראית בהכנות של אלבומה השביעי ומדברת בין היתר על מחלת הסרטן של אימה, ההתמודדות שלה עם הפרעות אכילה, הדעות הפוליטיות שלה, על המתקפה נגדה ברשת, על התביעה שלה בגין תקיפה מינית ועל החלטה לתמוך בפומבי בקהילת הלהט"ב.
נטפליקס תיארה את הסרט כ"גולמי וחושפני רגשית" ואף הוסיפו: "במהלך תקופת טרנספורמציה בחייה כשהיא לומדת לאמץ את תפקידה לא רק ככותבת שירים ומבצעת, אלא כאישה הרותמת את מלוא כוחה של קולה". בפסטיבל "Sundance" תיארו את הסרט כך: "הבמאית לאנה וילסון מציעה חלון רב גוני לסוויפט, לתהליך היצירה שלה, ולחוויה הייחודית שלה להיות אחד האורות הבהירים ביותר על הבמה העולמית בעולם. וילסון לוכדת את פגיעות הסימנים המסחריים של סוויפט ואת האינטליגנציה העזה שלה, שנינות. רגעים רכים ומלהיבים כשכוכבת העל יוצאת לפרק האחרון בקריירה היוצאת דופן שלה".
ליהוק

טיילור סוויפט
אנדראה סוויפט – אימה של סוויפט
סקוט סוויפט – אביה של סוויפט
אביגיל אנדרסון לוסייר – חברה של סוויפט
טרי פיין – פּוּבּלִיצִיסט
רוברט ג'י אלן – המנהל של סוויפט
ג'ו אלווין – בן זוגה של סוויפט
ג'ק אנטונוף – מפיק מוזיקלי שעבד עם סוויפט
ג'ואל ליטל – מפיק מוזיקלי נוסף שעבד עם סוויפט
מקס מרטין – מפיק מוזיקלי נוסף שעבד עם סוויפט
דייב מאיירס – במאי הקליפים של סוויפט
ברנדון יורי – חבר בלהקת פאניק! אט דה דיסקו, עבד עם סוויפט על השיר Me!
טודריק הול – מוזיקאי
פול סידוטי – הגיטריסט של סוויפט
קמילה מרשל – זמרת
מלני נאימה – זמרת
בנוסף הקטעים המצולמים מהעבר כוללים את קלווין האריס, ביונסה, פינק, הארי סטיילס, שאקירה, לני קרביץ, דיקסי צ'יקס, ארת', וינד אנד פייר, קרלי קלוס, קים קרדשיאן, קניה וסט, מרשה בלקברן, דונלד טראמפ, טיילור לאוטנר, טום הידלסטון, ג'ייד ג'ולי, ריילי נוקס, ברברה וולטרס, דן האריס, דייוויד לטרמן, ארין רובינסון, גרהם נורטון, הודה קוטב, ג'דדיה בילה, ג'ני ג'ונסון, ג'ימי פאלון, ג'וג'ו צ'אנג, ננסי אודל, ניקי גלייזר, פיל מק'גרו, שרה היינס, סטיבן קולבר, סאני הוסטין, וופי גולדברג, אנטוני פורובסקי, בובי ברק, קרמו בראון, ג'ונתן ואן נס וטאן פרנס.
קידום

ב-15 בינואר 2020 הכריזה סוויפט עלתאריך השחרור של הסרט בחשבונות המדיה החברתית שלה. לאחר כשבוע יצא גם הקדימון לסרט ביוטיוב ובחשבונות המדיה החברתית שלה. יום לפניי יציאת הסרט חשפה את רשימת בתי הקולנוע אשר יקרינו את הסרט לזמן מוגבל בארצות הברית כולל הקרנה גם בקולנוע על שם הנסיך צ'ארלס בבריטניה.
מוזיקה

בסוף הסרט נשמע השיר "Only the Young", אותו כתבה סוויפט לראשונה ב-2018 בעקבות ההתמודדות לבית הנבחרים בארצות הברית. עם שחרורו, השיר זכה לביקורות חיוביות מהמבקרים אשר שיבחו את המילים שלו שבין היתר הזכירו את השימוש בנשק למטרות אלימות ולירי בבתי הספר בארצות הברית. השיר הגיע למקום הראשון במצעד המכירות הדיגיטליות האמריקאי.
הערות שוליים

↑  Miss Americana (2020) - IMDb, נבדק ב-2020-09-07
↑  Condé Nast, How Taylor Swift Found Her Voice for “Only the Young”, Vanity Fair, ‏2021-02-17 (באנגלית אמריקאית)
↑  Lexy Perez, Lexy Perez, Taylor Swift Documentary ‘Miss Americana’ to Open Sundance Film Festival, Billboard, ‏2019-12-05 (באנגלית אמריקאית)
↑  Taylor Swift's Miss Americana Documentary Gets Netflix Release Date, Peoplemag (באנגלית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
הגלולה האדומה

| --- | --- |

כרזת הסרט
 בימוי:  קסי ג'יי, אנה לקלרג, ננה ג'יי 
 תסריט:  קסי ג'יי 
 שחקנים ראשיים:  קסי ג'יי (עצמו/עצמה) פול אילם (עצמו/עצמה) 
 מדינה:  ארצות הברית 
 חברת הפקה:  ג'ייה בירד הפקות 
 חברה מפיצה:  גרוויטאס וונצ'ורס 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  19 בנובמבר 2016 
 משך הקרנה:  117 דק' 
 שפת הסרט:  אנגלית 
 סוגה:  סרט תיעודי 
 www.theredpillmovie.com
 דף הסרט ב־IMDb
 
הגלולה האדומה (באנגלית: The Red Pill) הוא סרט תיעודי אמריקאי בבימויה של קאסי ג'יי, שצולם בשנת 2016. הסרט בוחן את התנועה לזכויות הגבר, כאשר ג'יי מתעדת במשך שנה את מנהיגיה וחסידיה בתוך התנועה.
שם הסרט מתייחס לסצנה מתוך הסרט "מטריקס", שבו הגיבור צריך לבחור בין גלולה אדומה, המייצגת את האמת ואת הידע העצמי, לבין גלולה כחולה, המייצגת את החזרה לבורות מאושרת.
הקרנת הבכורה התקיימה באוקטובר 2016.
תוכן הסרט

הסרט מציג את חקירתה של ג'יי בעניין התנועה לזכויות הגבר, אותה ראתה בתחילה בשלילה, כשבמהלך הסרט היא מגלה רבדים נוספים על התנועה ופעילותם למען זכויות גברים, כשהיא מאתגרת את הגישות שלה עצמה לגבי מגדר, כוח ופריווילגיות.
הסרט עוסק בסוגיות אשר גברים מתמודדים עמן, כולל תוחלת חיים נמוכה לגברים, רמות גבוהות יותר של התאבדות, תאונות עבודה קטלניות ומקומות עבודה בעלי מסוכנות גבוהה, גיוס חובה, מחסור בשירותים עבור גברים שהם קורבנות אונס ואלימות במשפחה, הבדלים בענישה פלילית, ונושאים הקשורים לגירושים וחזקה על ילדים. בנוסף, הסרט נוגע בנושאים כמו ניתוחי מילה.
ג'יי מראיינת פעילי זכויות גברים וגברים התומכים בתנועה, ביניהם פול אילם, מייסד ארגון "A Voice for Men" (קול עבור גברים), הארי קראוץ', נשיא הקואליציה הלאומית לגברים, וורן פארל מחבר הספר מיתוס הכוח הזכרי, וארין פיזי, שיסדה את המקלט הראשון לקרבנות אלימות במשפחה. היא ראיינה גם פעילות פמיניסטיות אשר מבקרות את תנועת הגברים, ביניהן קתרין ספילר, העורכת הראשית של מגזין הנשים Ms.. בעקבות הסרט מגדירה את עצמה כתומכת בשוויון בין המינים, וכעת מתעניינת גם באפליה נגד גברים.
מול הקרנות הסרט נערכו מספר הפגנות, בריאיון לטלוויזיה האוסטרלית אמרה הבמאית שגם היא, לפני ש"לקחה את הגלולה האדומה" הייתה מצטרפת להפגנה נגד סרט כזה.
פרסים

הסרט זכה בשלושה פרסים בפסטיבל הסרטים איידלווילד  לשנת 2017.  פרס הסרט הטוב ביותר, פרס המצוינות בבימוי תיעודי, ופרס המצוינות בהפקה תיעודית. בפרס הסרט התיעודי הטוב ביותר, בפסטיבל הקולנוע של לואיזיאנה. ג'יי גם זכתה בפרס: נשים בקולנוע, בפסטיבל Digifest בהוליווד
ראו גם

תנועת הגברים
התנועה לזכויות הגבר
יום הגבר הבין לאומי
א' זה אבא - תנועה ישראלית למען שוויון בהורות ובגירושין לאבות.
וורן פארל - אבי התנועה לשחרור גברים
הגבר הנשלט
מילו יאנופולוס
הגלולה האדומה והגלולה הכחולה
הערות שוליים

↑  "Страница фильма «Красная таблетка»". THE RED PILL. נבדק ב-2016-12-29.
↑  "Как красная таблетка меняет взгляд на межполовые отношения - MGHOW". MGHOW. 2015-06-01. אורכב מ-המקור ב-2016-12-30. נבדק ב-2018-12-15.
↑  Australia's 'Weekend Sunrise', Australia's 'Weekend Sunrise' hates a movie they haven't seen, Youtube, ‏11 ביוני 2017
↑  Marshall Smith, IIFC awards ceremony takes place before packed house, idyllwildtowncrier.com, ‏18.01.2018
↑  Louisiana International Film Festival, IMDB.COM, ‏2017
↑  ג'יי זוכה בפרס בפסטיבל, באתר digitalhollywood.com, ‏30.05.2017
חלום מרדכי

נוסח החלום. בתרגומו של מנחם שטיין. לחצו על התמונה לדפדוף בספר מעמוד 5
חלום מרדכי  הוא סיפור המתאר חלום שחלם מרדכי היהודי בשנה השנייה למלכות אחשוורוש. הסיפור הוא אחד מהתוספות המאוחרות המופיעות לראשונה בנוסח תרגום השבעים היווני של מגילת אסתר.
הסיפור

על פי התוספת למגילת אסתר החלום מהווה הקדמה למגילה, הוא התרחש שנה לפני תחילת הסיפור שבמגילה המקראית, בשנה השנייה להמלכתו של אחשוורוש ומצורפת לו גם פרשת קשר הסריסים בגתן ותרש שסוכלה על ידי מרדכי. לפי הסיפור מרדכי היהודי חולם חלום ובו קיים מאבק בין שני תנינים שבעקבותיו נאספו כל העמים להילחם ב"גוי קטן". לפי סוף החלום העם ניצל בדרך כלשהי בזכות מעיין מים שנהפך לנהר גדול שהפך את העם הקטן למשפיע יותר, את החלום לא גילה מרדכי לאיש. פתרון החלום מופיע בתרגום השבעים בסוף מגילת אסתר, ובו נאמר כי שני התנינים הם מרדכי והמן האגגי, ואסתר היא המעיין שהושיע את העם.
הסיפור > נוסח החלום על פי תרגום השבעים

וירא והנה רעש גדול וחזק ובהלה על הארץ ופחד ורעד לכל יושביה, והנה שני תנינים גדולים ויריעו זה לקראת זה ויערכו מלחמה, וינוסו לקולם כל גויי הארץ. והיה ביניהם גוי אחד קטן ויקומו כל הגוים על הגוי הקטן לאבד זכרו מעל הארץ, ויהי היום ההוא חשך לכל העולם, ויצר לגוי הקטן מאד ויזעקו אל ה'. והתנינים נלחמים באכזריות חמה ואין מפריד ביניהם, וירא מרדכי והנה מעין מים אחד קטן עבר בין שני התנינים האלה ויפריד ביניהם מן המלחמה אשר היו נלחמים, והמעין גבר (נגר) ויהי לנחל שוטף כשטף ים הגדול והולך ושוטף בכל הארץ, וירא והנה זרחה השמש לכל הארץ ויאור העולם, ויתרומם הגוי הקטן והגבוהים השפלו, ויהי שלום ואמת בכל הארץ. ויהי מהיום ההוא ומעלה וינצר מרדכי את החלום אשר חלם.